Πρακτικό υπ΄αριθμ. 149

Tου Διοικητικού Συμβουλίου του Σωματείου υπό την επωνυμία «**ΕΞΩΡΑΪΣΤΙΚΟΣ – ΕΠΙΜΟΡΦΩΤΙΚΟΣ & ΚΑΛΛΙΤΕΧΝΙΚΟΣ ΣΥΛΛΟΓΟΣ ΠΑΤΗΜΑΤΟΣ ΧΑΛΑΝΔΡΙΟΥ «Η ΑΝΑΓΕΝΝΗΣΗ»,** εδρεύοντος στο Χαλάνδρι της 22.02.2025.

\_\_\_\_\_\_\_\_\_\_\_\_\_\_\_\_\_

Στο Χαλάνδρι Αττικής σήμερα την 22α Φεβρουαρίου 2025, ημέρα Σάββατο και ώρα 11,30 π.μ., στα επί της οδού Τηλεμάχου 2 και Πόντου γραφεία του Συλλόγου, συνήλθαν σε συνεδρίαση, κατόπιν προσκλήσεως της πρώτης σε ψήφους κατά τις αρχαιρεσίες της 16.02.2025 συμβούλου κας Ελένης Τσελεμπίδου, τα εκλεγέντα κατά τις ανωτέρω αρχαιρεσίες μέλη του Διοικητικού Συμβουλίου του Σωματείου υπό την επωνυμία «**ΕΞΩΡΑΪΣΤΙΚΟΣ – ΕΠΙΜΟΡΦΩΤΙΚΟΣ & ΚΑΛΛΙΤΕΧΝΙΚΟΣ ΣΥΛΛΟΓΟΣ ΠΑΤΗΜΑΤΟΣ ΧΑΛΑΝΔΡΙΟΥ «Η ΑΝΑΓΕΝΝΗΣΗ»**.

Παρόντες: Οι κ.κ. 1. Ελένη Τσελεμπίδου του Χρήστου, 2. Ειρήνη Δασκαλάκη του Γεωργίου, 3. Απόστολος Θεοδώρου του Νικολάου, 4. Σπυρίδων Κουσουνής του Ανδρέα, 5. Μαρία Μακρή του Γεωργίου, 6. Κωνσταντίνος Κουρκουτάς του Νικολάου, 7. Αθανασία Ντούρα του Δημητρίου, 8. Δημήτριος Ψύλλος του Κυριάκου και 9. Βασιλική Χονδρονικόλα του Ευστρατίου.

Αφού διαπιστώθηκε ότι υφίσταται η νόμιμη απαρτία, καθόσον παρίστανται άπαντα τα μέλη του Διοικητικού Συμβουλίου, αρχίζει η συνεδρίαση με το ακόλουθο θέμα ημερήσιας διάταξης:

Θέμα: Συγκρότηση σε σώμα.

Κατά τη Γενική Συνέλευση των μελών του Σωματείου της 16.02.2025 εκλέχθηκε νέο Διοικητικό Συμβούλιο, το οποίο θα διοικήσει το Σωματείο έως την 16.02.2027.

Τον λόγο λαμβάνει η πρώτη σε ψήφους σύμβουλος κα Ελένη Τσελεμπίδου, η οποία επισημαίνει, ότι το εκλεγέν το Διοικητικό Συμβούλιο συνέρχεται σε πρώτη συνεδρίαση για να συγκροτηθεί σε σώμα κατά τα οριζόμενα στο άρθρο 13 του καταστατικού και ανακοινώνει την πρόθεσή της να υποβάλει υποψηφιότητα για τη θέση του Προέδρου καλεί δε τους λοιπούς συμβούλους, εφόσον επιθυμούν, να υποβάλουν υποψηφιότητα ή να προτείνουν κάποιον σύμβουλο είτε για τη θέση του Προέδρου είτε για οποιαδήποτε άλλη θέση του Δ.Σ., να το δηλώσουν.

Κανένα από τα λοιπά μέλη του Δ.Σ. δεν πρότεινε κάποιον υποψήφιο.

Εν συνεχεία, η ανωτέρω σύμβουλος προτείνει ως Αντιπρόεδρο την κα Ειρήνη Δασκαλάκη, ως Γενικό Γραμματέα τον κ. Απόστολο Θεοδώρου, ως Αναπληρωτή Γενική Γραμματέα της κα Αθανασία Ντούρα και ως Ταμία τον κ. Κωνσταντίνο Κουρκουτά.

Η ανωτέρω πρόταση γίνεται ομόφωνα δεκτή από τα μέλη του Δ.Σ. και, κατόπιν των ανωτέρω, το Διοικητικό Συμβούλιο συγκροτείται σε σώμα ως ακολούθως:

1. Πρόεδρος του Διοικητικού Συμβουλίου: Ελένη Τσελεμπίδου του Χρήστου.

2. Αντιπρόεδρος του Διοικητικού Συμβουλίου: Ειρήνη Δασκαλάκη του Γεωργίου.

3. Γενικός Γραμματέας: Απόστολος Θεοδώρου του Νικολάου.

4. Αναπληρωτής Γενικός Γραμματέας: Αθανασία Ντούρα του Δημητρίου.

5. Ταμίας: Κωνσταντίνος Κουρκουτάς του Νικολάου.

6. Σπυρίδων Κουσουνής του Ανδρέα, μέλος.

7. Μαρία Μακρή του Γεωργίου, μέλος.

8. Δημήτριος Ψύλλος του Κυριάκου, μέλος. Και.

9. Βασιλική Χονδρονικόλα του Ευστρατίου, μέλος.

Επίσης, κατόπιν προτάσεως της κας Προέδρου, αποφασίζεται ομόφωνα να ορισθεί ως υπεύθυνη δημοσίων σχέσεων η κα Μαρία Μακρή.

Στο σημείο αυτό, μη υπάρχοντος ετέρου θέματος προς συζήτηση, λύεται η συνεδρίαση περί ώραν 12.15 μ.μ.

Η ΠΡΟΕΔΡΟΣ Η Αντιπρόεδρος

Ελένη Χρ. Τσελεμπίδου Ειρήνη Γ. Δασκαλάκη

O Γενικός Γραμματέας Η Αναπληρώτρια Γεν. Γραμματέας

Apόστολος Νικ. Θεοδώρου Αθανασία Δ. Ντούρα

Ο Ταμίας

Kωνσταντίνος Νικ. Κουρκουτάς

# Τα μέλη

6. Σπυρίδων Ανδρ. Κουσουνής

7. Μαρία Γ. Μακρή

8. Δημήτριος Κυρ. Ψύλλος

9. Βασιλική Ευστρ. Χονδρονικόλα

# Ακριβές αντίγραφο από το βιβλίο πρακτικών του Διοικητικού Συμβουλίου.

Χαλάνδρι 22.02.2025

Η Πρόεδρος Ο Γενικός Γραμματέας

------------------------- ---------------------------

Ελένη Χρ. Τσελεμπίδου Απόστολος Ν. Θεοδώρου

# πρακτικοΔΣ22.2.2025/ΑΝΑΓΕΝΝΗΣΗ 2025-2027/ΑΝΑΓΕΝΝΗΣΗ/T